निगम पर डेयरी से भैंसें चोरी करने का आरोप कर्मचारी बोले, हमने तो लगाई थी सील
भास्कर न्यूज | अम्बाला सिटी
सिटीरामनगरस्थित रिहायशी इलाके में चल रही डेयरी को लेकर निगम कर्मचारी और डेयरी संचालक आमने-सामने हैं। दोनों ने एक-दूसरे के खिलाफ पुलिस को शिकायत सौंपी है। मामले में जहां डेयरी संचालक ने निगम कर्मियों पर चार भैंसें चोरी करने का आरोप लगाया है, वहीं निगम की टीम ने संचालक पर सील तोड़ने की बात कही है। फिलहाल पुलिस दोनों शिकायतों को लेकर जांच कर रही है। जिसके बाद किसी तरह की कार्रवाई अमल में लाई जाएगी।
दरअसल, गुरुवार शाम करीब पांच बजे निगम की टीम सेनेटरी इंस्पेक्टर फूल कुमार के साथ रामनगर स्थित रिहायशी इलाके में चल रही डेयरी पर पहुंचे। यह डेयरी कस्तुरी लाल और अशोक कुमार चला रहे थे। जिसे निगम की टीम ने सील कर दिया। हालांकि इससे पहले डेयरी से सभी भैंसें बाहर निकाल दी गई थी।
लिहाजा निगम की टीम के जाते ही डेयरी संचालक ने पुलिस को शिकायत सौंपी की निगम की टीम उनके यहां से चार भैंसें चोरी करके ले गई। जिस कारण उन्हें आर्थिक नुकसान हुआ है।
अभी पुलिस इस शिकायत की जांच कर रही थी कि शाम को निगम कर्मियों को डेयरी से सील टूटने का समाचार प्राप्त हुआ। उसी समय कुछ कर्मचारी मौके पर पहुंचे। जिन्होंने खुली डेयरी देखकर फोटो भी किए। लिहाजा इसका पता चलते ही निगम की तरफ से पुलिस को डेयरी पर लगाई गई सील हटाने की शिकायत दी गई।
^मामले को लेकर दोनों तरफ से शिकायत प्राप्त हुई है। कर्मियों पर भैंसें चोरी का आरोप लगाया गया है। निगम ने डेयरी संचालक पर सील तोड़ने की बात कही है। जांच के बाद ही किसी तरह की कार्रवाई अमल में लाई जाएगी। गुरदेवसिंह, एएसआई, चार नंबर चौकी अम्बाला।
^निगम ने रिहायशी इलाके में चल रहे डेयरी पर सील लगाई थी। जिसे तमाम कार्रवाई पूरी करने के बाद लगाया गया था। मगर शाम को डेयरी संचालक ने सील तोड़ दी। कर्मियों पर लगाए गए भैंस चोरी के आरोप निराधार हैं। इस संबंध में पुलिस को शिकायत सौंपी गई है। फूलकुमार, सेनेटरी इंस्पेक्टर निगम।
सिटी के राम नगर में सील के बाद रात को खुली डेयरी।
सिटी के राम नगर में गुरुवार को डेयरी को सील करते नगर निगमकर्मी।
hin_Deva mai_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva